डिग्री नहीं मिलने पर कक्षाओं का बायकाट
चौधरीदेवीलाल यूनिवर्सिटी के अर्थशास्त्र विभाग के विद्यार्थियों ने डिग्री नहीं मिलने के रोष स्वरूप विरोध प्रदर्शन किया। कक्षाओं का बहिष्कार करते हुए प्रदर्शनकारी विद्यार्थियों ने सीडीएलयू के गेट पर ताला जड़ दिया।
सीडीएलयू अर्थशास्त्र विभाग के विद्यार्थी एकत्र होकर हिंदुस्तान स्टूडेंट फेडरेशन के बैनर तले वीसी ऑफिस पहुंचे। प्रदर्शनकारी विद्यार्थियों का नेतृत्व चेयरमैन लक्की पंडित किया। वीसी को ज्ञापन देकर मुख्य गेट पर पहुंचे और ताला जड़ दिया। प्रदर्शनकारी विद्यार्थियों में शामिल सर्वजीत, पुरुषोत्तम, शायना, किरण, अंजू, मोनी , अंजना, सरिना, राकेश, ज्योति, प्रियंका, मनप्रीत ने कहा कि अर्थशास्त्र विभाग में पढ़ाई की, लेकिन 7 से 8 साल बीत जाने के बाद भी अभी तक उन्हें डिग्री नहीं दी गई है।
डिग्री को लेकर पूर्व में भी वे कई बार विवि प्रशासन से गुहार लगा चुके हैं, लेकिन अभी तक उनकी समस्या की ओर गौर नहीं किया गया। डिग्री मिलने से उन्हें काफी समस्याओं का सामना करना पड़ रहा है। वे तो आगे पढ़ाई कर पा रहे हैं और ही कहीं अप्लाई कर सकते हैं।
पुलिस ने समझाया पर नहीं माने
विद्यार्थियोंद्वारा गेट पर तालाबंदी की सूचना पर सिटी एसएचओ मौके पर पहुंचे। उन्होंने विद्यार्थियों को समझाने का प्रयास किया लेकिन गेट नहीं खुलवा पाए। इसके बाद अर्थशास्त्र विभाग के अध्यक्ष डाॅ. मनोज सिवाच भी आए और उन्होंने विद्यार्थियों को शांत करवाकर गेट खुलवाया। उन्होंने दो दिन में समस्या के समाधान का आश्वासन दिया। इसके बाद विद्यार्थियों ने गेट खोला और कक्षाओं में लौट गए।
सीडीएलयू के अर्थशास्त्र विभाग की ओर से शुरू किए गए पांच वर्षीय कोर्स का नाम भी बदल दिया गया है। इसके बाद यह मामला सीडीएलयू की शैक्षणिक परिषद यानी एसी में भी जा चुका है। अब यह मामला कार्यकारी परिषद में जाएगा। इस कारण विद्यार्थी परेशान है। इससे पहले भी विद्यार्थी कई बार विरोध प्रदर्शन कर चुके हैं।
सिरसा। सीडीएलयू में अर्थशास्त्र विभाग के छात्रों से बातचीत करते हुए पुलिस अधिकारी।
सीडीएलयू में अर्थशास्त्र विषय के छात्र डिग्री मिलने पर गेट बंद कर रोष जताते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva